**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2021. gada 25. novembrī

***Par Jesaja Berlina piemiņas vietas izveidi Rīgā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) Jesaja Berlina biedrības priekšlikumu par Jesaja Berlina piemiņas vietas izveidi Rīgā, izvietojot interaktīvu laternu Alberta ielā 2A, kur dzīvoja Jesaja Berlins (turpmāk – iecere).

1. **Paredzētā darbības vieta:**
   1. **Objekta veids un kadastra apzīmējums:** interaktīva laterna un kadastra Nr. 01000190113.
   2. **Objekta atrašanās adrese:** Rīgā, Alberta ielā 2A.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:** Jesaja Berlina piemiņas vietas izveide Rīgā, izvietojot interaktīvu laternu Alberta ielā 2A, kur dzīvoja Jesaja Berlins.
3. **Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2021. gada 23. novembrī saņemta Rīgas domes Pieminekļu padomes 2021. gada 23. novembra vēstule Nr. PP-21-7-nd “Par Jesaja Berlina piemiņas vietas izveidi Rīgā”, kurai pielikumā pievienots:

* + 1. Jesaja Berlina biedrības iesniegums;
    2. Pieminekļu padomes sēdes protokola izraksts Nr. 4#1.
  1. **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Padome norāda, ka Jūgendstila ēkas ir īpaši koncentrētas Alberta ielā. Alberta ielā atrodas ne tikai, ēka kurā pašlaik atrodas muzejs “Rīgas Jūgendstila centrs”, kas iekārtots arhitekta Konstantīna Pēkšēna dzīvoklī, un Jaņa Rozentāla un Rūdolfa Blaumaņa muzejs, kas iekārtots Jaņa Rozentāla dzīvoklī, bet arī ēka, kurā no 1909. līdz 1915. gadam dzīvojis pasaulslavenais filozofs, liberālisma filozofijas attīstītājs Jesaja Berlins, kurš caur savu dzīvi turpināja iemiesot vērtības, kas raksturojušas Rīgu - lielāko daļu tās vēstures: starptautiska, dzīva, multikulturāla metropole. Pie nama Rīgā, Alberta ielā 2A ir plāksne, kas vēsta, ka J. Berlins te dzīvoja. Tomēr J. Berlina vārda potenciāls Rīgai ir daudz lielāks.

Sadarbībā ar Rīgas Domi publiskas-privātas partnerības ietvaros, Jesajas Berlina biedrība, vēlas Rīgas pilsētā ierīkot Jesajas Berlina vietu, kas būtu funkcionāla, estētiski baudāma, informatīva un cilvēkiem patīkama. Tāpēc ir izgatavota un vizualizēta iecere par J. Berlinam veltītas laternas izveidi.

Kopumā atceres zīme un iecere atbilst normatīvo aktu prasībām attiecīgajā jomā.

**4.3. Vērtē ieceres arhitektonisko, māksliniecisko un dizaina kvalitāti:**

Atceres zīmes vizualizācija attēla veidā ļauj pozitīvi novērtēt īstenojamās ieceres arhitektonisko, māksliniecisko un dizaina kvalitāti. Kopējais idejas estētiskais un kompozicionālais risinājums ir oriģināls un atbilstošs.

**4.4. Norāda iesniegtās dokumentācijas izvērtēšanas padomes sēdē datumu un pieņemto konceptuālo lēmumu:**

Iesniegtā dokumentācija ir izvērtēta padomes 2021. gada 25. novembra sēdē.

**Konceptuālais lēmums**: atbalstīt ieceri.

**5. Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato attiecīgās personas sabiedriskais un kultūrvēsturiskais nozīmīgums, ieceres atbilstība normatīvo aktu prasībām attiecīgajā jomā, kā arī pārliecība par īstenojamās ieceres arhitektonisko, māksliniecisko un dizaina kvalitāti.

**6. Atzinums: Norāda padomes sēdes datumu un pieņemto lēmumu** (atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)**:**

Padomes 2021. gada 25. novembra sēdes protokola Nr. 5 lēmums:

- **atbalstīt ieceri.**

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU